Ohjelman kustantavat Joyce Meyer Ministries -työn tukijat.
Et voi saada sitä, mitä haluat, -
ennen kuin opit olemaan todella onnellinen ilman sitä.
ILOA ARKEEN
Älä mene paniikkiin, tämä on vain testi 2/2
Jumalalla on suuria suunnitelmia sinua varten.
Jos vain saisimme hengessä nähdä Jumalan suunnitelmat.
Olitpa nuori tai vanha, Jumala on varannut sinulle suuria asioita.
Hän haluaa aina antaa meille enemmän.
Hän voi tehdä enemmän kuin kaikki, mitä anomme tai ymmärrämme.
Hänen voimansa mukaan. (Ef. 3:20)
Puhun teille kaikille täällä ja televisioiden ääressä.
Etkö arvannut, että tiedän sinunkin katsovan ohjelmaa?
Olen iloinen, että katsot.
Olet ihana, ja Jumalalla on elämällesi hyvä suunnitelma.
Paholainen on ehkä yrittänyt sotkea sitä.
Vaikka tyrisit suunnitelman A, -
Jumala voi tehdä suunnitelma B:stä vielä paremman.
Ei siis ole liian myöhäistä.
Sinulle on varattu hyviä asioita.
Mutta sinun täytyy oppia jotain.
Koetukset ovat hyväksi, koska ne paljastavat heikkoutemme.
Näyttävät, missä on korjattavaa.
Usein puolustaudumme sanoen: "Jos ei vain olisi kiusauksia..."
Tiedätkö, mitä Raamattu sanoo?
Kiusaukset tulevat vain, jos meissä on jotain sellaista, -
mihin paholainen voi tarttua.
En tunne pienintäkään kiusausta ryöstää paikallista pankkia.
Se ei ole kiusaus, johon voisin edes kuvitella lankeavani.
Mutta ehkä joku täällä tuntee kiusausta ryöstää lähikaupan.
Se on mahdollista.
Täällä on ihmisiä erilaisista taustoista ja erilaisin tarpein.
Ehkä joku teistä tuntee kiusausta tehdä itsemurhan.
Ehkä tämä on jollekulle viimeinen oljenkorsi.
Hänelle Jumala sanoo: -
"Älä tee sitä, minulla on sinua varten hyvä suunnitelma."
Ehkä joku television katsojista miettii itsemurhaa.
En suunnitellut puhuvani tästä, mutta Jumala nosti sen mieleeni.
Hän sanoo: "Sinulla on edessäsi hyvä elämä, älä luovuta!"
Halu luovuttaa on kiusaus, tiesitkö sen?
Halu lopettaa ja antaa periksi.
Jos rahat ovat tiukalla, voi tulla kiusaus lopettaa antaminen.
Jotkut asiat pitää vain päättää.
Olen päättänyt, mihin uskon ja mitä teen, ja seison sen takana.
En luovuta vaan pidän lupaukseni.
Olen uskollinen enkä hermostu heti, kun en saa tahtoani läpi.
Se oli pitkään ongelma elämässäni.
Jos asiat eivät sujuneet mieleni mukaan, en ollut enää tyyni.
Kristitty Jekyll & Hyde, kuin kaksi eri persoonaa.
Koetukset ovat meille hyväksi.
Seuraavan testin tullessa voit sanoa uskossa: "Tämä tekee hyvää."
Se vain ei tunnu hyvältä.
Kuinka moni on päässyt lähemmäs Jumalaa juuri vaikeuksissa?
Kuinka moni on oppinut paljon vaikeuksien kautta?
Kuinka moni on nyt kiitollinen vaikeuksista, joita silloin inhosi?
Niiden kautta sinusta tuli se Jumalan lapsi, joka olet.
Sinussa voi yhä olla asioita, jotka Jumalan pitää käsitellä.
Jos Hän jättää ne sinne, paholainen voi tarttua niihin.
Jumala haluaa antaa meille Jeesuksen aseman ja vapauden.
Hänessä saatanalla ei ollut sijaa.
Teemme, mitä olemme päättäneet, yrittäköön paholainen mitä tahansa.
Emme ala murehtia ja märehtiä paholaisen ajatuksia.
Todistus tulee vain testin kautta.
Ikävä kyllä monet vain valittavat koetusten jälkeen.
Loppuelämänsä he surkuttelevat tapahtuneet epäreiluutta.
Voisin yhä valittaa, koska isäni hyväksikäytti minua.
Monet surkuttelevat jotain, mikä tapahtui monia vuosia sitten.
"Mieheni teki sitä ja sitä..."
Tiedätkö mitä?
On aika päästä yli ja eteenpäin -
ja antaa Jumalan osoittaa voimansa.
En sano, ettemme tunne kipua.
Mutta jos yhä suret jotain, mikä tapahtui 10 vuotta sitten, -
on aika mennä eteenpäin.
Koettelemukset ovat paljon rankempia, jos -
koko ajan taistelet niitä vastaan.
Joskus täytyy vain antautua Jumalan käsiin, -
vaikka ei tiedä kaiken tarkoitusta.
Joskus kipeätkin koetukset pitää ottaa avosylin vastaan.
Saakoon tämä aikaan sen, mitä pitää tapahtua.
Vieköön tämä minua lähemmäs Jumalaa ja kasvattakoon luonnetta.
Kun kävin läpi vaikeuksia ja taistelin niitä vastaan, -
luulin vastustavani paholaista.
Vastustin ja nuhtelin, mutta ongelmani pysyivät.
Lopulta kysyin Jumalalta, mistä oikein oli kyse.
5. Moos. 8:2
"Ja muista kaikki, mitä on tapahtunut sillä tiellä, jota -
Herra näinä 40 vuotena on sinua kuljettanut erämaassa -
nöyryyttääksensä ja koetellaksensa sinua ja tietääksensä -
mitä sydämessäsi on: tahdotko noudattaa hänen käskyjänsä."
Jos emme pidä Jumalan käskyjä erämaassa, emme muuallakaan.
Kenestä on helppo tehdä oikein, kun kaikki sujuu mielesi mukaan?
On eri asia tehdä oikein, kun mikään ei suju mielesi mukaan.
Mooses jatkaa 3. jakeessa: -
"Hän nöyryytti sinua ja antoi sinun nähdä nälkää, ja -
hän antoi sinulle mannaa syödä, -
opettaakseen sinut ymmärtämään, ettei ihminen elä vain leivästä."
Jumala puuttui olosuhteisiin.
Onko hän tehnyt saman sinulle?
Asiat eivät nyt suju hyvin.
En saanut sitä, mitä halusin, ja menetin, mitä minulla oli.
Olosuhteet eivät tuo iloa.
Ilo tulee Sanan tuntemisesta ja siihen juurtumisesta.
Opetuksen pääviesti on tämä: -
Mitä ikinä haluatkin, -
tuskin saat sitä, ennen kuin opit olemaan todella onnellinen ilman.
Jo tuon takia kannatti tulla tänne.
Vielä tälle puolelle: mitä ikinä kaipaatkaan, -
halusitpa mitä tahansa.
"Jos mieheni ei muutu, en voi olla onnellinen."
Kyllä voit.
Ajattelin itse noin, ja olen onnellinen, vaikkei hän muuttunut.
Ajattelin, että Dave ei voi ainiaan rakastaa kaikkia pallopelejä.
Toisin kuin minä, hän rakastaa urheilua, mikä oli minulle ongelma.
Ilosi ei tule olosuhteista, vaan Kristuksesta.
Kuka tahansa voi olla onnellinen missä vain, jos niin päättää.
Epäilettekö sitä?
Kuka tahansa voi olla onnellinen missä vain, jos niin päättää.
En väitä, että se olisi helppoa.
Mutta se on mahdollista.
Älä anna pois iloasi koetuksissa.
Kun menetät ilosi, menetät voimasi.
Et menetä iloasi, ennen kuin olet menettänyt rauhasi.
Rauhan jälkeen lähtee ilo.
Raamattu kertoo, että Jumala sallii meille koetuksia.
Niillä testataan luonnettamme.
Murehtiminenhan ei ole luottamista?
2. Moos. 16
Jumala antoi mannaa joka päivä.
Sitä sai kerätä vain yhden päivän tarpeisiin.
Entä huominen, mitä jos ihmettä ei silloin tapahdukaan?
Jos he keräsivät ylimääräistä, se alkoi haista ja pilaantua.
Elämämme voi "haista", jos -
yritämme kerätä huomisen mannaa jo tänään.
Et ehkä ymmärrä nyt kaikkea, mutta Jumalalla on suunnitelma.
Aamen?
Sinullakin voi olla suunnitelma.
"Huvita minua, kerro suunnitelmistasi. -Jumala."
Aika hauska tienvarsikyltti, vai mitä?
Ihminen suunnittelee tiensä, mutta Herra ohjaa hänen askeleensa.
Miten ihminen voi tuntea tiensä, kun Herra ohjaa askeleita?
5. Mooseksen kirjassa kerrotaan, miten Jumala on johdattanut.
Se on mahtavaa: 5. Moos. 8:7-8.
"Herra vie sinut hyvään maahan, -
purojen, lähteiden ja syvien vesien maahan, -
nisun ja ohran, viiniköynnöksen ja granaattiomenapuun maahan."
Ja niin edelleen, kaikkea hyvyyttä.
Hän johdattaa vaikeuksien läpi, koska suunnitelmana on siunaus.
Mutta ensin pitää käsitellä joitain asioita ja oppia niistä.
Monia asioita voi oppia vain kokemuksen kautta.
Sanalaskuissa puhutaan viisaudesta, joka tulee kokemuksesta.
Nyt minulla on viisautta.
Olen oppinut sitä kalliisti kokemalla.
Vaikeiden ja raskaiden kokemusten kautta.
Mutta nyt minulla on jotain, mitä kukaan ei voi ottaa pois.
Ja voin neuvoa toisia.
Neuvoni jopa tuntuvat oikeilta, koska niissä on voitelu.
Vaikka mielesi voi olla vastaan, sydämesi yhtyy niihin.
Jumala haluaa siunata sinua.
Mutta et voi olla yhtä aikaa katkera ja siunattu.
Enemmistö teistä lienee tällä hetkellä vihaisia jollekulle.
"Mutta sinä et ymmärrä..."
Katso minua: et ikinä pääse vapaaksi, ennen kuin -
lakkaat keksimästä tekosyitä.
Rakastan teitä!
Vielä kerran tälle puolelle.
Et voi vapautua mistään, jos keksit tekosyitä.
Jumalan lahjat menevät ohitsenne, jos ette tee, mitä Hän pyytää.
"Se on liian vaikeaa" on tekosyy.
"Se ei ole reilua" on tekosyy.
"Minua on hyväksikäytetty" on myös.
Olisi pitänyt tuoda tekosyyreppu.
Meillä kaikilla on reppu, joka sisältää kaikenlaisia tekosyitä.
Jumala sallii meille asioita, koska haluaa siunata meitä.
Sano: "Älä hätäile, tämä on vain testi."
Ette kuulosta kovin iloisilta.
Puhumme nyt luottamuksen testistä.
Luottamus Jumalaan vaikeuksissa.
Luottamus Jumalaan, kun et näe mahdollisuuksia.
Ei mitään mahdollisuutta.
Jumala ei aina toimi perinteisellä tavalla.
Kuten odotamme Hänen toimivan.
Israelilaisten erämaavaelluksella sattui kumma juttu.
Heidän kenkänsä eivät kuluneet.
Jumala antoi vettä kalliosta.
Mannaa satoi taivaasta.
Miksi noiden 40 vuoden aikana he eivät kertaakaan -
löytäneet valtavaa kenkäkasaa?
Heitä oli noin 1,5 miljoonaa, eli noin 3 miljoonaa kenkää.
Aika iso kasa, mutta se olisi ollut Jumalalle mahdollista.
Mutta Hän ei tehnyt sitä niin, kuin olisimme voineet odottaa.
Sen sijaan Hän voiteli heidän kenkänsä kestämään 40 vuotta.
Jotkut eivät ymmärrä.
En minäkään haluaisi käyttää samoja kenkiä niin pitkään!
Mutta Jumala täytti heidän tarpeensa odottamattomalla tavalla.
Luulet, että ovi on suljettu, kun Jumala tekeekin uutta takaovea.
Jumala ei tee tietä, Hän itse on tie.
Ei Hän halua kuulla, että tämä ei ole mahdollista.
Vaan: "Sinä olet tie, näenpä sitä tai en."
Mitä jos luottaisit Jumalaan, kun et yhtään ymmärrä, -
eikä missään ole järkeä?
Olen tajunnut jotain näiden vuosien jälkeen.
Aluksi kyselin: "Miksi, Jumala, miksi?"
Enää en tuhlaa aikaani siihen.
Yleensä siihen ei saa vastausta.
Kuka ymmärtää, että luottamus ei aina edellytä vastausta?
Jotkut teistä lähtevät täältä uskomattoman rauhan kanssa.
Jos päätätte nyt, että ette enää yritä ymmärtää kaikkea.
Käytte tänään vähän hitaalla.
Eikö totta? En enää yritäkään ymmärtää tätä.
Milloin, Jumala? Miksi? Miten? Kuka?
Kuka on tuleva puolisoni?
Tuskin hän, ketä luulet.
Kaikkea ei tarvitse ymmärtää.
2. Korinttolaiskirje 1:8-9.
Tämä on hieno kohta.
2. Korinttolaiskirje 1:8-9.
"Sillä me emme tahdo, veljet, pitää teitä tietämättöminä -
siitä ahdistuksesta, jossa me olimme Aasiassa, kuinka -
ylenpalttiset, yli voimiemme käyvät meidän rasituksemme olivat."
Paavalilla oli siis aika vaikeaa.
Kuuntelepa tätä: -
"Itse me jo luulimme olevamme kuolemaan tuomitut, -
ettemme luottaisi itseemme, vaan Jumalaan, -
joka kuolleet herättää."
Tarkoitus oli siis tehdä Jumalaan luottamisesta ainoa vaihtoehto.
Oletko ollut siinä tilanteessa?
Ei mitään muuta vaihtoehtoa.
Olin kerran siinä tilanteessa.
Montakin kertaa.
Kun minulla oli syöpä, ei siinä ollut muuta vaihtoehtoa.
Silloin on pakko luottaa Jumalaan.
Siitä on 22 vuotta, ja olen yhä tässä, terveenä.
Viime helmikuussa selkäni tuli kipeäksi.
Selkään sattui käytännöllisesti katsoen joka päivä -
huhtikuun loppuun saakka.
Silloin minun oli pakko käyttää tätä tuolia, nyt jopa pidän siitä.
Enää ei ole pakko, mutta välillä sillä on hauska pyöriä.
Opin siis jotain selkäkivustani.
Opin se, että joskus voin myös istua.
Pystyn saarnaamaan myös istualtaan, mutta väsyn vähemmän.
Luotin siis Jumalaan kirjaimellisesti joka askeleella.
Se oli pahinta kokemaani kipua, jos synnytyksiä ei lasketa.
Se oli todella hirveää.
Sain kolme kortisonipiikkiä selkääni.
Minulle tehtiin luuston gammakuvaus ja magneettikuvaus.
Kävin kirurgilla.
En kuulemma tarvinnut leikkausta.
Eikä kivun syynä ollut edes vinksahtanut välilevyni.
Yksi tohtori suositteli minulle vesijumppaa.
Olin käynyt salilla 3,5 vuotta, en aikonut taantua siitä.
Hän ehdotti, että työmatkoilla -
kävisin opetusten välissä harjoittelemassa uima-altaassa.
Hän ei tajunnut tilannetta, ja jäin vähän ymmälleni.
Tiedätkö, mitä päätin ja mitä joskus kannattaa päättää?
Sanoin muille, että lahjani on puheessa, ei selässä.
Voin saarnata, vaikka minut kärrättäisiin tänne sängyssä.
Minun luonteellani tekisinkin niin.
Olen maksanut liian suuren hinnan antaakseni periksi nyt.
Mikä juttu se selkäkipu sitten oli?
En tiedä.
Ehkä se oli paholaisen tekosia, mutta ainakin opin siitä paljon.
Opin pitämään huolta itsestäni ja ostin paljon uusia kenkiä, -
joissa oli tarpeeksi matala korko.
Se oli hauskaa.
Mutta luotin koko ajan Jumalaan.
Minulla oli tulossa konferenssi ja uuden kirjan julkaisukiertue.
Molemmat rankkoja rupeamia.
Kolmen viikon sisään mahtui vielä toinen konferenssi.
"Jumala, jos et nyt tee jotain..."
Ja miten kävi: ensimmäisessä konferenssissa istuin aika paljon.
Kirjakiertueella ei ollut enää juuri yhtään kipuja.
Jumala puuttui peliin ajallaan.
Sinun ei tarvitse huolehtia siitä, mitä tapahtuu milloinkin.
Jumala itse on tie, ja Hän tekee tien sinnekin, minne et näe.
Uskotteko sen?
"Autuas se mies, joka kiusauksen (kärsivällisesti) kestää, -
sillä kun hänet on koeteltu, on hän saava elämän kruunun,-
jonka Herra on luvannut niille, jotka häntä rakastavat!"
Monet tilanteet ovat vain testejä, jotka meidän tulee läpäistä.
Meidän täytyy kiinnittää enemmän huomiota omiin reaktioihimme -
kuin niiden aiheuttajaan.
Tarjoamme nyt neljän tunnin cd-opetussarjaa -
"Koetukset, kiusaukset ja voitto".
Nämä asiat pitää ymmärtää oikein, jotta et luovuta niiden keskellä.
Luovuttaminen ei ole Jumalan tahto.
Opetuksen kanssa saat kirjani "Never Give Up!" (Älä luovuta).
Siinä on monia kertomuksia selviytyjistä, jotka -
eivät luovuttaneet vaikeuksissa.
Maailmassa meidän pitää tulla toimeen monien asioiden kanssa.
Kaikki me kohtaamme vaikeita tilanteita.
Mutta kun selviät testistä, sitä voittoa ei kukaan vie sinulta.
Hyödynnä näitä työkaluja ja käytä niitä arjessasi.
Ne auttavat sinua kasvamaan vaelluksessasi Jumalan kanssa.
Me kaikki kohtaamme kiusauksia ja koettelemuksia.
Jumalan sanan avulla voit oppia selviämään niistä voittajana.
Tilaa Joycen opetussarja "Koetukset, kiusaukset ja voitto".
Mukana kirja "Never Give Up!"
Käy sivuillamme: www.joycemeyer.org
Jopa supernaisten itseluottamus horjuu välillä todella pahasti.
Joyce on nyt tehnyt meille oman hartauskirjan.
Siinä on raamatunkohta joka päivälle tukemaan identiteettiäsi.
Jos joku painaa sinua alas, kirja täyttää sinut Jumalan sanalla.
Joycen "The Confident Woman" (itsevarma nainen) saatavilla nyt.
Olet meille tärkeä ja teet työmme mahdolliseksi.
Yhdessä ruokimme nälkäisiä ja viemme ilosanomaa kansoille.
Ota yhteyttä tai käy sivuillamme: www.joycemeyer.org
Siellä voit jättää rukouspyyntösi ja saada lisätietoja työstämme.
Suomennos: Sari Mäkilä
Ohjelman kustansivat Joyce Meyer Ministries -työn tukijat.